b'\n_START_ARTICLE_\nMordechai Vanunu\n_START_PARAGRAPH_\nAng Israeling si Mordechai Vanunu (Ebreo: \xd7\x9e\xd7\xa8\xd7\x93\xd7\x9b\xd7\x99 \xd7\x95\xd7\x90\xd7\xa0\xd7\x95\xd7\xa0\xd7\x95) (ipinanganak 13 Oktubre 1954), kilala din sa kaniyang pangalang bawtismal na John Crossman at sa mga katunggali bilang Mragel ha\'Atom (Ebreo: \xd7\x9e\xd7\xa8\xd7\x92\xd7\x9c \xd7\x94\xd7\x90\xd7\x98\xd7\x95\xd7\x9d, \xe2\x80\x9cIspiyang Atomiko\xe2\x80\x9d), ay isang dating teknikong nuklear (nuclear technician) na nagbunyag ng mga detalye ng programang pansandatang nuklear ng Israel sa prensang British noong 1986. Napapunta siya sa Roma ng isang ahenteng Amerikano ng Mossad at nadukot at ipinadala nang patago sa Israel kung saan nilitis siya nang patago at hinatulan ng pagtataksil._NEWLINE_Pagkatapos ng 18 taon sa bilangguan, higit 11 na isinilbi niya sa solitary confinement, ipinalaya si Vanunu noong 2004, sa ilalim ng isang komprensibong sakop ng mga restriksiyon sa kaniyang pananalita at paggalaw. Simula noon ay madalas siyang naaaresto nang sandali dulot ng kaniyang mga paulit-ulit na paglabag sa mga restriksiyong yon, tulad ng pagbigay ng iba\xe2\x80\x99t ibang panayam sa mga dayuhang mamamahayag at ng pagtangkang lumisan ng Israel. Noong Marso 2005 sinampahan siya ng 21 kargo ng \xe2\x80\x9ccontravening a lawful direction,\xe2\x80\x9d na nagdadala ng maksimum ng dalawang taon bawat kargo, at ipinalaya upang maghintay ng paglilitis, bagaman nananatili siya sa ilalim ng parehong mga restriksiyon tulad ng dati._NEWLINE_Itinuturing ng mga pangkat pangkarapatang pantao si Vanunu bilang bilanggo ng kaniyang konsiyensiya. Traydor naman ang pagturing sa kaniya ng pamahalaang Israeli, at patuloy ang lubos na pamimintas ni Vanunu sa mga galaw ng Israel, mismong itinatanggi kahit ang pangangailangan ng isang istado para sa mga Hudyo, sinasabing, "We don\'t need a Jewish state. There needs to be a Palestinian state. Jews can, and have lived anywhere, so a Jewish State is not necessary."'